**ОТЧЕТЕН ДОКЛАД НА ЧИТАЛИЩНОТО НАСТОЯТЕЛСТВО ЗА ДЕЙНОСТТА**

**НА НЧ“НИКОЛА Й. ВАПЦАРОВ 1936“ С.ХВОЙНА ЗА 2021 ГОДИНА**

**УВАЖАЕМИ ЧИТАЛИЩНИ ЧЛЕНОВЕ, ПРИЯТЕЛИ, ПОДДРЪЖНИЦИ!**

Читалищата в България са първите и най-стари организирани структури на гражданското общество в страната. Единодушно приемани, като важни центрове на местните общности, те са традиционна и незаменима опора на националната ни култура.Преди години нашето читалище избра своята специфична мисия,като пазител и разпространител на Българската култура,съчетавайки традиционни,утвърдени и популярни дейности.Ръководейки се от поставените цели-да задоволява потребностите на гражданите,като създава,опазва и разпространява духовните ценности,да разкрива условия за общуване,да подпомага запазването на народните традиции и обичаи.То запази и доразви традиционните форми в своята дейност: Художествена самодейност,празниците от народния календар,библиотечна дейност.

Библиотечната дейност е формата,чрез която читалището реализира задачата си за разширяване и обогатяване на знанията и интереса към наука,изкуство и култура у местното население.В съзнанието си свързваме“библиотека“ с мястото,откъдето можем да си вземем да прочетем книга,да потърсим специализирана литература,да разгледаме вестник.в края на 2021 година нашата библиотека разполагаше с 10032 тома литература. Стремим се непрекъснато на обогатяване на фонда и то с литература,която да задоволи потребностите на нашите читатели от всички възрасти. Този стремеж е трудно постижим,изхождайки от недостатъчната държавна субсидия,с която осигуряваме заплата и осигуровки, осъществяваме всички дейности и консумативи.

През 2021 година читателите са 230 броя, посещенията за дома 1120 и в читалня 260, общо заети библиотечни единици са 715 броя от тях 565 броя книги, разглеждане и на двата вестника, които сме абонирали „Над 55 и Народен лечител“. Изводът който си направихме е , че библиотеката успява да се запази като интересно място за посещение, което осигурява не само възможност за учене през целия живот, но и като място за комуникация. Основна наша задача трябва да остане търсенето на подходящи форми за привличането на повече хора в библиотеката, особено у децата,у които да създадем интерес към книгата,както и навици за четене.

Не на последно място по важност е и отбелязване на годишнини на бележити дати и провеждане на мероприятия. Художествената самодейност през периода 2021 година обхваща работата на постоянните ни групи към Читалището ни- група за автентичен фолклор“Рупчос“ и Танцов Състав“Жарава“=А сега ще ви изложим малко по-подробно за осъществените дейности от културният ни календар.

На 18 февруари бе изготвен кът в салона на читалището с портрет и мисли на Васил Левски и група самодейци присъствахме и поднесохме цветя на паметник на Васил Левски в село Малево.

На 1 март –на мегдана библиотекаря бе Баба Марта и върза мартеници на всеки минувач и пожела много здраве и късмет.

На 3 март-както всяка година отбелязахме на паметника на Руския воин-поднесохме цветя, слово от г-жа Сивакова, празнична програма от група“Рупчос“ и самодейци от село Малево.

На 8 март- отбелязахме в сладкарница с.Хвойна поздрав от кмета Елена Сивакова, много танци и кръшни хора.

На 2 юни поднесохме цветя на паметника на Георги Русинов и в местността Таушана организирахме поход.

На 20 юли-дни на родното Хвойна - участие на група“ Рупчос“и индивидуални изпълнители,а така също и Танцов състав“Жарава“

През тази година проявите ни бяха възпрепятстване от епидемичната обстановка групите имаха само една изява в Старозагорски Минерални бани.

През 2021 година Читалищното настоятелство направи ремонт на част от капещия покрив със спестените пари от преходната година . За наше голямо съжаление парите ни стигнаха за част от течащия покрив.

В своята дейност се ръководим от нормативните документи, Закон на народните читалища, Устава на НЧ“Никола Й.Вапцаров 1936“, наредбата за опазване на библиотечните фондове и закона за счетоводството.

За едно устойчиво,съвременно и необходимо развитие на Читалищната дейност са необходими не само желание и способности,но и повече финансови средства за по-доброто им осъществяване.

Читалището е мястото,където израстваш и като личност и като индивид.Институцията съхраняваща паметта на времето,подхранваща духа на настоящето и грижеща се за бъдещето на новото поколение.То е „храм запазил цялата красота и достойнство на нашия народ

Докладът е приет на Общо Отчетно изборно събрание състояло се на 21.03.2022 год.

ЧИТАЛИЩНО НАСТОЯТЕЛСТВО ПРИ НЧ“НИКОЛА ЙОНКОВ ВАПЦАРОВ 1936“ С.ХВОЙНА, ОБЩИНА ЧЕПЕЛАРЕ, ОБЛАСТ СМОЛЯН

НЕЛИ ГЕОРГИЕВА ЛЕЩЕВА – ПРЕДСЕДАТЕЛ

ЕЛЕНА ВЕСЕЛИНОВА ИВАНОВА – ГУБЕРОВА

МИЛКА АНГЕЛОВА КЪРНЕВА

ВАЛЯ ПЕТРОВА ДАНЧЕВА

НИКОЛИНА БОРИСОВА ГАНЕВА

ПРОВЕРИТЕЛНА КОМИСИЯ ПРИ НЧ“НИКОЛА ЙОНКОВ ВАПЦАРОВ 1936“

С.ХВОЙНА, ОБЩИНА ЧЕПЕЛАРЕ, ОБЛАСТ СМОЛЯН

ВЕНКА МЕТОДИЕВА КАЧАКОВА – ПРЕДСЕДАТЕЛ

НЕДЕЛЯ АПОСТОЛОВА ПАНАЙОТОВА

ЕЛЕНА АНГЕЛОВА ИНДЖОВА